b'\n_START_ARTICLE_\nMilivoj \xc5\xa0urbek\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je \xc5\xa1tudiral klavir in dirigiranje, izpopolnjeval se je na The Guidhall School of Music& Drama v Londonu. Vrsto let od 1970-1985 je  dirigiral v ljubljanski Operi. V \xc4\x8dasu med 1985 in 1991 je deloval kot redni profesor na dr\xc5\xbeavni univerzi Osaka-Kyoiku Daigaku, kjer je pou\xc4\x8deval mojstrska razreda za dirigiranje in klavir, vodil simfoni\xc4\x8dni orkester, me\xc5\xa1ani zbor in operno \xc5\xa1olo. Od leta 1991 do 2000 je bil umetni\xc5\xa1ki vodja in glavni dirigent Pihalnega orkestra slovenske policije. V letih od 2000 do 2012 je kot redni profesor pou\xc4\x8deval na  Akademiji za glasbo v Ljubljani. Isto\xc4\x8dasno je kot gost  dirigiral v ljubljanski Operi, kjer je v letih 2010 do 2012 deloval tudi kot umetni\xc5\xa1ki vodja. Po upokojitvi se Milivoj \xc5\xa0tefan \xc5\xa0urbek -vsestranski glasbenik, udejstvuje  tudi na ljubiteljskem podro\xc4\x8dju in to v vlogah uspe\xc5\xa1nega zborovodje, pianista - spremljevalca na koncertih vokalnih solistov in kot \xc4\x8dlan \xc5\xbeirij na dr\xc5\xbeavnih in  mednarodnih tekmovanjih.  Prejemnik: Betettove nagrade za dirigiranje_NEWLINE_Njegov brat je Boris \xc5\xa0urbek, priznani slovenski tolkalist in timpanist.'